CSK ಅಭಿಮಾನಿಗಳಿಗೆ ಆಟಗಾರರ ಶಾಕ್ ಜಡೇಜಾ ಬೆನ್ನಲ್ಲೇ ಫ್ರಾಂಚೈಸಿ ತೊರೆಯಲು ಮತ್ತಿಬ್ರು ಪ್ಲಾನ್! CSK ಮತ್ತು ರವೀಂದ್ರ ಜಡೇಜಾ ನಡುವೆ ಸಂಬಂಧ ಹಳಸಿದ್ದು ಫ್ರಾಂಚೈಸಿ ತೊರೆಯುತ್ತಾರೆ ಅಂತ ಹೇಳಲಾಗ್ತಿದೆ. ಅದಕ್ಕೆ ಜಡ್ಡು, CSK ಪೋಸ್ಟ್ಗಳನ್ನ ಡಿಲಿಟ್ ಮಾಡಿರೋದೇ, ಆ ಸುದ್ದಿಗೆ ಮತ್ತಷ್ಟು ಪುಷ್ಟಿ ನೀಡುವಂತೆ ಮಾಡಿದೆ. ಜೊತೆಗೆ ಮತ್ತಿಬ್ಬರು ಫ್ರಾಂಚೈಸಿ ತೊರೆಯೋಕೆ ನಿರ್ಧರಿಸಿದ್ದಾರೆ ಅನ್ನೋ ವಿಚಾರ, ಇದೀಗ ಬಹಿರಂಗವಾಗಿದೆ. ಐಪಿಎಲ್ ಸೀಸನ್16 ಕಿಕ್ ಸ್ಟಾರ್ಟ್ಗೆ, ಇನ್ನೂ ತುಂಬಾ ಟೈಮಿದೆ. ಆದರೆ ಸೀಸನ್ 15ರಲ್ಲಿ ಕಳಪೆ ಪ್ರದರ್ಶನ ನೀಡಿದ್ದ ಆಟಗಾರರನ್ನ ಕೈಬಿಡೋಕೆ, ಫ್ರಾಂಚೈಸಿಗಳು ಸಿದ್ಧತೆ ನಡೆಸ್ತಿವೆ. ಇದರ ನಡ್ವೆಯೇ ಚೆನ್ನೈ ಸೂಪರ್ಕಿಂಗ್ಸ್ ಮತ್ತು ರವೀಂದ್ರ ಜಡೇಜಾ ನಡುವಿನ ಅಸಮಾಧಾನದ ಸ್ಫೋಟ ಮತ್ತೆ ಸುದ್ದಿಯಾಗ್ತಿದೆ. ಜಡ್ಡು ನಡೆದುಕೊಂಡ ರೀತಿ ನೋಡ್ತಿದ್ರೆ, CSK ಫ್ರಾಂಚೈಸಿ ತೊರೆಯೋದು ಪಕ್ಕಾ ಎನ್ನಲಾಗ್ತಿದೆ. ಸಿಎಸ್ಕೆ ಪೋಸ್ಟ್ಗಳನ್ನ ಡಿಲೀಟ್ ಮಾಡಿದ ಜಡೇಜಾ..! ಫ್ರಾಂಚೈಸಿ ತೊರೆಯೋ ಮುನ್ಸೂಚನೆಯೇ ಕೊಟ್ರಾ ಜಡ್ಡು.? ಗೆದ್ದಾಗ, ಸೋತಾಗ, ಅಭ್ಯಾಸ ನಡೆಸ್ತಿದ್ದಾಗ CSK ತಂಡದ ಫೋಸ್ಟ್ಗಳನ್ನ ಸೋಷಿಯಲ್ ಮೀಡಿಯಾದಲ್ಲಿ ಜಡೇಜಾ ಹಂಚಿಕೊಳ್ತಿದ್ರು. ಆದ್ರೀಗ ಈ ಎಲ್ಲಾ ಪೋಸ್ಟ್ಗಳನ್ನ ಜಾಲತಾಣದಲ್ಲಿ ಜಡೇಜಾ ಡಿಲೀಟ್ ಮಾಡಿದ್ದಾರೆ. ಆ ಮೂಲಕ 16ನೇ ಸೀಸನ್ಗೂ ಮುನ್ನವೇ ಫ್ರಾಂಚೈಸಿ ತೊರೆಯೋ ಸುಳಿವನ್ನ ನೀಡಿದ್ದು, ಫ್ರಾಂಚೈಸಿ ಜೊತೆ ಸಂಬಂಧ ಮುರಿದುಕೊಳ್ಳಲು ನಿರ್ಧರಿಸಿದ್ದಾರಾ ಅನ್ನೋ ಅನುಮಾನ ಮೂಡಿಸಿದೆ. ಮೊದಲು ಸಿಎಸ್ಕೆ ಪೇಜ್ ಅನ್ಫಾಲೋ ಮಾಡಿದ್ದ ಜಡೇಜಾ.! ರೈನಾರಂತೆಯೇ ಜಡ್ಡುರನ್ನೂ ನಡೆಸಿಕೊಳ್ತಿದ್ಯಾ ಸಿಎಸ್ಕೆ..? 2012ರಿಂದ CSK ಪರ ಆಡ್ತಿರೋ ಜಡೇಜಾ, ಫ್ರಾಂಚೈಸಿ ಜೊತೆಗಿನ ಸಂಬಂಧ ಇದ್ದದ್ದು ಕುಟುಂಬದಂತೆ. ಆದ್ರೆ ಈ ಬಾರಿ ಅಚ್ಚರಿ ಎಂಬಂತೆ, ಜಡೇಜಾಗೆ ನಾಯಕ ಪಟ್ಟ ಕಟ್ಟಲಾಯ್ತು. ಇದು ತಂಡದ ಸೋಲಿಗೆ ಮತ್ತು ಆತನ ಪ್ರದರ್ಶನದ ಮೇಲೆ ಪರಿಣಾಮ ಬೀರುವಂತೆ ಮಾಡ್ತು. ಆಗ ಜಡ್ಡುರಿಂದ ನಾಯಕತ್ವ ಕಿತ್ತಕೊಂಡು ಮತ್ತೆ ಧೋನಿಗೆ ಪಟ್ಟ ಕಟ್ಟಲಾಯ್ತು. ಸಿಎಸ್ಕೆ ಫ್ರಾಂಚೈಸಿಯ ಈ ನಡೆಯಿಂದ ಜಡೇಜಾಗೆ ತೀವ್ರ ಮುಜುಗರವಾಯ್ತು. ಇನ್ಸ್ಟಾಗ್ರಾಂನಲ್ಲಿ ಫ್ರಾಂಚೈಸಿ ಪೇಜ್ಅನ್ನ ಅನ್ಫಾಲೋ ಮಾಡಿ ಅಸಮಾಧಾನ ಹೊರಹಾಕಿದ್ರು. ಬಳಿಕ ಇಂಜುರಿ ನೆಪದಲ್ಲಿ ಜಡ್ಡುರನ್ನ ತಂಡದಿಂದ ದೂರ ಇಟ್ಟಿದ್ದು, ಹಲವು ಅನುಮಾನಗಳಿಗೆ ಕಾರಣವಾಗಿತ್ತು. ಇದಕ್ಕೂ ಮೊದಲು ಸುರೇಶ್ ರೈನಾ ಜೊತೆಗೂ ಹೀಗೆ ನಡೆದುಕೊಂಡಿತ್ತು. ಈ ಎಲ್ಲಾ ಕಾರಣಗಳಿಂದ ಸಂಬಂಧ ಕಳೆದುಕೊಳ್ಳೋಕೆ ತೀರ್ಮಾನಿಸಿದ್ದಾರೆ ಜಡೇಜಾ. ಜಡೇಜಾ ಬೆನ್ನಲ್ಲೇ ಮತ್ತಿಬ್ಬರು ಫ್ರಾಂಚೈಸಿಯಿಂದ ಹೊರ ಬರೋ ಸಾಧ್ಯತೆ.? ಸಿಎಸ್ಕೆಜಡೇಜಾ ನಡುವಿನ ಸಂಬಂಧ ಹದಗೆಟ್ಟಿದೆ ನಿಜ. ಇದೇ ಕಾರಣಕ್ಕೆ ಜಡ್ಡು, ಫ್ರಾಂಚೈಸಿಯಿಂದ ಹೊರ ಬರೋಕೆ ನಿರ್ಧರಿಸಿದ್ದಾರೆ. ಆದ್ರೆ ಈ ಆಲ್ರೌಂಡರ್ ಜೊತೆಗೆ ಮತ್ತಿಬ್ರು ಕೂಡ, ಇದೇ ತೀರ್ಮಾನಕ್ಕೆ ಬರೋ ಸಾಧ್ಯತೆ ಇದೆ. ಬ್ಯಾಟ್ಸ್ಮನ್ ಅಂಬಟಿ ರಾಯುಡು, ವೇಗಿ ದೀಪಕ್ ಚಹರ್ ಕೂಡ ಸಿಎಸ್ಕೆ ತೊರೆಯಲು ಚಿಂತಿಸಿದ್ದಾರಂತೆ. CSKಯಲ್ಲಿದ್ದಾಗಲೇ ನಿವೃತ್ತಿ ಘೋಷಿಸಿದ್ದ ಅಂಬಟಿ ರಾಯುಡು.! ಹೌದು, ಜಡ್ಡುಗೆ ಮಾತ್ರವಲ್ಲ, ಸಿಎಸ್ಕೆಅಂಬಂಟಿ ರಾಯುಡು ನಡುವೆ ಒಳ ಮುನಿಸಿದೆ. ಇದೇ ಕಾರಣಕ್ಕೆ CSK ತಂಡದಲ್ಲಿದ್ದಾಗಲೇ ರಾಯುಡು IPLಗೆ ವಿದಾಯ ಘೋಷಿಸಿದ್ರು. ಆದ್ರೆ ಪ್ರತಿಷ್ಠೆಯ ಕಾರಣ CEO ಕಾಸೀ ವಿಶ್ವನಾಥನ್, ರಾಯುಡು ಜೊತೆ ಮಾತನಾಡಿ ನಿವೃತ್ತಿ ಹಿಂತೆಗೆದುಕೊಳ್ಳುವಂತೆ ಮಾಡಿದ್ರು. ಆದ್ರೆ ಫ್ರಾಂಚೈಸಿರಾಯುಡು ನಡ್ವೆ ಮುನಿಸು ಇನ್ನೂ ಮುಂದುವರೆದಿರೋ ಕಾರಣ ತಂಡ ತೊರೆಯೋ ಬಗ್ಗೆ ಚಿಂತಿಸಿದ್ದಾರಂತೆ. 14 ಕೋಟಿ ಒಡೆಯ ದೀಪಕ್ ಚಹರ್ ಜೊತೆಗಿಲ್ಲ ಉತ್ತಮ ಸಂಬಂಧ..! ಹರಾಜಿನಲ್ಲಿ 14 ಕೋಟಿಗೆ CSK ಪಾಲಾಗಿದ್ದ ದೀಪಕ್ ಚಹರ್ ಜೊತೆಗೂ, ಸಿಎಸ್ಕೆ ಸಂಬಂಧ ಮುರಿದುಕೊಳ್ಳೋ ಸಾಧ್ಯತೆ ಇದೆ. ಇಂಜುರಿ ಕಾರಣ, ಟೂರ್ನಿಗೆ ಅಲಭ್ಯರಾಗಿದ್ದ ದೀಪಕ್ರನ್ನ ಫ್ರಾಂಚೈಸಿ ಸರಿಯಾಗಿ ನೋಡಿಕೊಳ್ತಿಲ್ವಂತೆ. ಆತನಿಗೆ ಫ್ರಾಂಚೈಸಿ ಗೌರವವನ್ನೇ ನೀಡ್ತಿಲ್ವಂತೆ. ದೀಪಕ್ರನ್ನ ನೋಡ್ತಿರುವ ವಿಧಾನವೂ ಸರಿ ಇಲ್ವಂತೆ. ಹಾಗಾಗಿ ಫ್ರಾಂಚೈಸಿಗೆ ಕೈಕೊಡೋಕೆ ವೇಗಿ ಚಿಂತನೆ ನಡೆಸ್ತಿದ್ದಾರೆ ಎನ್ನಲಾಗ್ತಿದೆ. ಇದೀಗ ಜಡೇಜಾ ಪೋಸ್ಟ್ಗಳನ್ನ ಡಿಲೀಟ್ ಮಾಡಿರೋ ಬಗ್ಗೆ ಸಿಎಸ್ಕೆ ಅಧಿಕಾರಿಗಳು ಸ್ಪಷ್ಟನೆ ನೀಡಿದ್ದಾರೆ. ಇದು ಜಡೇಜಾರ ವೈಯಕ್ತಿಕ ನಿರ್ಧಾರ. ಫ್ರಾಂಚೈಸಿಜಡೇಜಾ ನಡುವೆ ಎಲ್ಲವೂ ಸರಿ ಇದೆ. ಯಾವುದೇ ಸಮಸ್ಯೆ ಇಲ್ಲ ಎಂದು ಗೊಂದಲಗಳಿಗೆ ತೆರೆ ಎಳೆಯೋ ಪ್ರಯತ್ನಕ್ಕೆ ಮುಂದಾಗಿದ್ದಾರೆ. ಆದ್ರೆ ಈ ಹೇಳಿಕೆ ಬಿರುಕು, ಇರೋದು ನಿಜ ಅನ್ನೋದನ್ನ ಸ್ಪಷ್ಟ ಪಡಿಸುತ್ತೆ. ಒಟ್ಟಿನಲ್ಲಿ ಮುಂಬರುವ ಐಪಿಎಲ್ ಆರಂಭಕ್ಕೆ, ಇನ್ನೂ ಸಾಕಷ್ಟು ತಿಂಗಳ ಕಾಲ ಸಮಯ ಇದೆ. ಆದ್ರೆ ಅದಕ್ಕೂ ಮೊದಲೇ ಆಟಗಾರರು ಮತ್ತು ಸಿಎಸ್ಕೆ ಫ್ರಾಂಚೈಸಿ ಅಧಿಕಾರಿಗಳ ನಡುವೆ ಬಿರುಕಿನ ಬಿರುಗಾಳಿ ಎದ್ದಿರೋದು, ಹಲವು ಅಚ್ಚರಿಗಳಿಗೆ ಕಾರಣವಾಗಿದೆ.